אבא שלי

אבא שלי הוא שיר ילדים עברי אותו כתבה המשוררת הישראלית תלמה אליגון רוז. השיר הולחן על ידי נמרוד טנא ובוצע על ידי יפה ירקוני וזמרים אחרים.

השיר מתחיל במילים: "לאבא שלי יש סולם מגיע כמעט עד שמיים". 
ומסתיים בשתי שאלות: "אז למה כששרתי לו שיר שאהב
נרדם הוא פתאום ועצם את עיניו? אבא למה?".

בבית הראשון נאמר "ואבא שלי הוא הטוב בעולם" ואחר שונה ל"ואבא שלי הוא הטוב מכולם".

רקע
אביה של אליגון רוז נפטר כשהייתה בת 17. על מילות השיר חשבה בזמן שהלכה ברחוב. מחשש שהיא תשכח את המילים, העלתה אותן על הכתב כשהגיעה לביתה.
במשך שנים הכחישה שכתבה את השיר על רקע מות אביה, אך לבסוף אישרה זאת. השיר הוא הראשון שכתבה.

קישורים חיצוניים

 "בדיעבד הבנתי שהשיר 'לאבא שלי יש סולם' היה הדרך להתמודד עם המוות שלו", באתר וואלה!, 13 בספטמבר 2020, מתוך מיזם "תיעוד יוצרים במוזיקה הישראלית"

שירים בעברית
שירים על אבות